Bi Rokêtan Hêriş Dijî Bingehekê Leşkerê Tirkîyê Hat Kirin
Li gor raportan, heft eskerên Tirkîyê hatin kuştin heft kesên din birîndar bûn
Li navçeya Antakya Îskenderûnê, Li hember Fermandariya Alîkariyê ya Denîz Îkmanê ji aliyê serhilderên Partîya Karkerên Kurdistanê bi rokêtan êrîş hat pêk hatin. Li êrişa ku bi şev pêk hatî li gorî daxuyaniya wekilê serokwezirê Tirkiyeyê Bulent Arinçî ve, heft serbazên Tirk mirin û 7 jî birîndar bun. Êrîş, di demjimêr 00.40’an de, bi roket û çekan li hember Fermandariya Alîkariyê ya Denîz Îkman ya li Îskenderûna Hatay’ê pêk hat. Leşkerên birîndar yên ku li Nexweşxaneya Dewletê ya Îskenderûnê tên dermankirin, sê kesên ku rewşa wan giranin, bi balafirê sewqî nexweşxaneya artêşê yê GATA’yê kirin. Serok komarê Tirkîyê Abdullah Gul di derbarê êrişê de daxuyaniyeke da û got “ev êrişa ku li hemberê yekitiya welêt û gelê me pêk hatiye, bi nefret şermezar dikim. Li Tirkîyê tekoşina li hemberê terorê dê bi çar alî û bi hêztir dewam bike ta ku gefa terorê ji ser welatê me were qedandin. Li gor daxuyaniyên dawî serfermandarê Artêşa Tirkîyê İlker Başbug, him ji bo êrişa PKK him jî êrişa Îsraîlê ku li ser keştiyên ji Tirkîyê diçûn Xezê pêk anîbû, sefera xwe ya Misrê di nêvî de hiştiye û vedigere Tirkiyeyê. Hevserokê Partiya Aşitî û Demokrasiyê BDP Selahattî Demîrtaş jî li ser vê geşedanê got ku “xwezî partiyên dinê mil bidana banga me ya ji bo aşitiyê. Em weke partî ji bo aşitiyê di nav gelek hewiladanan de ne lê mixabin tu partî naxwazin van hewildanên me bibînin. Hêvîdar im ku êdî buyer û janên bi vî rengî pêk neyên. Em bang li hikûmetê dikin û dibên ku ji bo aşitiyeka da’îmî operasyon û rêgezên leşkerî çareseriyê nayine. Divê piştî vê demê hewldan ji bo dilaog û aşitiyê bin." Piştî çalakiyê hatin û çûna navçeyê bi kontrolê tê kirin. Li herêmê operasyoneke berfirehî hatiye destpêkirin. Ji aliyê dinê ve li Îskenderûn'ê grupek nijadperist bi diruşmên li hemberê PKK li hember avahiya BDP’ê êrîş pêk anîn. Polîs li ber avahiyê ewlekarî girtiye.